CELEX: 62011CA0539
Language: hu
Date: 2013-09-26 00:00:00
Title: C-539/11. sz. ügy: A Bíróság (negyedik tanács) 2013. szeptember 26-i ítélete (a Consiglio di Giustizia Amministrativa per la Regione siciliana (Olaszország) előzetes döntéshozatal iránti kérelme) — Ottica New Line di Accardi Vincenzo kontra Comune di Campobello di Mazara (EUMSZ 49. cikk és EUMSZ 56. cikk — Letelepedés szabadsága — Közegészség — Látszerészek — Az új látszerészeti üzletek létrehozását engedélyhez kötő regionális szabályozás — Demográfiai és földrajzi korlátozások — Igazolás — A követett cél elérésére való alkalmasság — Koherencia — Arányosság)

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/13
            
         A Bíróság (negyedik tanács) 2013. szeptember 26-i ítélete (a Consiglio di Giustizia Amministrativa per la Regione siciliana (Olaszország) előzetes döntéshozatal iránti kérelme) — Ottica New Line di Accardi Vincenzo kontra Comune di Campobello di Mazara
   (C-539/11. sz. ügy) (1)
   
   (EUMSZ 49. cikk és EUMSZ 56. cikk - Letelepedés szabadsága - Közegészség - Látszerészek - Az új látszerészeti üzletek létrehozását engedélyhez kötő regionális szabályozás - Demográfiai és földrajzi korlátozások - Igazolás - A követett cél elérésére való alkalmasság - Koherencia - Arányosság)
   2013/C 344/20
   Az eljárás nyelve: olasz
   
      A kérdést előterjesztő bíróság
   
   Consiglio di Giustizia Amministrativa per la Regione siciliana
   
      Az alapeljárás felei
   
   
      Felperes: Ottica New Line di Accardi Vincenzo
   
      Alperes: Comune di Campobello di Mazara
   a Fotottica Media Visione di Luppino Natale Fabrizio e C. s.n.c részvételével
   
   
      Tárgy
   
   Előzetes döntéshozatal iránti kérelem — Consiglio di Giustizia Amministrativa per la Regione siciliana — Az EUMSZ 49. cikk és az EUMSZ 56. cikk, valamint a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv (HL L 376., 36. o.) 2. cikke (2) bekezdése f) pontjának, 4. cikke (8) bekezdésének és 15. cikkének értelmezése — Olyan regionális szabályozás, amely a látszerészeti tevékenység gyakorlása érdekében új üzletek nyitásának engedélyezését egyrészt ahhoz a feltételhez köti, hogy minden 8 000 lakosra csak egy üzlet jusson, másrészt ahhoz, hogy a meglévő látszerészeti üzletektől való minimális távolság 300 méter legyen — A szolgáltatásnyújtás szabadságának a korlátozása — Közérdeken alapuló kényszerítő okok — Egészségvédelem — Arányosság
   
      Rendelkező rész
   
   Az EUMSZ 49. cikket akként kell értelmezni, hogy azzal nem ellentétes az olyan regionális szabályozás, — mint az alapügyben szóban forgó — amely korlátozza az új látszerészeti üzletek létesítési engedélyeinek megadását az alábbiak előírásával:
   
               —
            
            
               minden egyes földrajzi övezetben főszabály szerint 8 000 lakosonként egy látszerészeti üzlet hozható létre, és
            
         
               —
            
            
               minden új látszerészeti üzletnek tiszteletben kell tartania a már létező látszerészeti üzletekhez viszonyított főszabály szerinti 300 méteres minimális távolságot,
            
         amennyiben az illetékes hatóságok megfelelő módon járnak el, tiszteletben tartva az átlátható és objektív kritériumokat, az érintett szabályozás által biztosított felhatalmazásokat, a közegészség védelmére irányuló, e szabályozás által követett célok következetes és szisztematikus megvalósítása érdekében az adott terület egészén, amelynek ellenőrzése a nemzeti bíróság feladata.
   
      (1)  HL C 370., 2011.12.17.